Hedmarken tingrett holder til i Hamar tinghus, som sto ferdig i 1999.
Domssogn i Hedmark. Hedmarken tingrett er markert med lilla.
**Hedmarken tingrett** var en førsteinstansdomstol under Eidsivating lagdømme. Tingretten lå i Hamar i Innlandet og dekket kommunene Hamar, Ringsaker, Stange og Løten med ca. 95 000 innbyggere. I forbindelse med domstolreformen i 2021 ble Hedmarken tingrett slått sammen med Nord-Østerdal tingrett og Sør-Østerdal tingrett til den nye domstolen Østre Innlandet tingrett.

Domstolen bestod ved avviklingen av sorenskriver Mari Bø Haugstad, fire dommere og to dommerfullmektiger.

Historie
--------

Hedmarken var ett sorenskriverembete fra det ble opprettet ved kongebrev fra kong Christian IV 31. juli 1591 og frem til 8. januar 1777, da embetet ble delt i Nord-Hedmark og Sør-Hedmark sorenskriverembeter (også omtalt som Nordre og Søndre Hedemarken sorenskriverier). Før dette hadde det vært en tingskriver på Hamar, Antonius Knudsen Wincke, siden senest 1588. 

Hamar byfogd- og sorenskriverembete ble opprettet 1. juli 1863. Opprettelsen fulgte av kongelig resolusjon av 12. oktober 1861, som etablerte Hamar kjøpstad som egen jurisdiksjon. Dermed var det opprinnelige Hedmarken sorenskriverembete delt i tre. Den nye rettskretsen besto av Vang tinglag, som ble skilt ut fra Nord-Hedmark og Sør-Hedmark sorenskriverembeter. Embetet besto frem til 20. juli 1901, da de utskilte områdene ble tilbakeført.

I forbindelse med sammenslåingen av Hamar og Vang kommuner 1. januar 1992 ble Nord-Hedmark og Sør-Hedmark sorenskriverembete igjen slått sammen til ett embete ved navn Hedmarken sorenskriverembete. Alle byretter, herredsretter og sorenskriverembeter i Norge fikk fellesbetegnelsen tingrett 1. januar 2002, og embetet ble dermed hetende Hedmarken tingrett.

Nord-Hedmark og Sør-Hedmark sorenskriverembeter var fra 1970 og frem til sammenslåingen i 1992 samlokalisert i fylkeshuset i Hamar. Tingretten flyttet sammen med Eidsivating lagmannsrett inn i Hamar tinghus i 1999.

Sorenskrivere
-------------

### 1588–1777

* Antonius Knudsen Wincke (1588–1602)
* Peder Olufssen (1594)
* Niels Jørgensen (1595–1602)
* Peder Laugessen Ravn (1608–1612)
* Søfren Jacobssen (1612–1613)
* Kristen Anderssen (1612–1618)
* Knud Fredrikssen (1619–1625)
* Hans Knudssen (1622–1625)
* Søfren Erichssen (1622–1628)
* Hans Carstenssen Tancke (1631–1632)
* Niels Rasmussen Muus (1622–1661)
* Christen Pederssen (Abel) (1660–1670)
* Hans Christens. Blichfeld (1670–1714)
* Peder Sørenssen Munck (1687–1688)
* Hieronimus Jenssen (1722–1745)
* Hans Henrich Schwabe (1745–1777)

### 1777–1992

For sorenskriverne i perioden fra 1777 til 1992, se Nord-Hedmark og Sør-Hedmark sorenskriverembeter, og for perioden 1863 til 1901 også Hamar byfogd- og sorenskriverembete.

### 1992–2021

* Ole Haugstad (1992–1995)
* Ola P. Svor (1995–2019)
* Mari Bø Haugstad (2019–2021) (konstituert)

Se også
-------

* Tingrett

Referanser
----------

1. ↑  Hedmarken tingretts historie Arkivert 28. oktober 2017 hos Wayback Machine. på domstol.no
2. ↑  Om Antonius Knudsen Wincke, af Oslo på geni.com
3. ↑  «Hamar sorenskriveri hos Statsarkivet». Arkivert fra originalen 24. september 2015. Besøkt 28. oktober 2017.
4. ↑  Forskrift om sammenslåing av Nord-Hedmark sorenskriverembete og Sør-Hedmark sorenskriverembete av 20. desember 1991 på lovdata.no
5. ↑  «NSD Forvaltningsdatabasen». Arkivert fra originalen 28. oktober 2017. Besøkt 28. oktober 2017.
6. ↑  Hamar tinghus Arkivert 17. april 2016 hos Wayback Machine. hos Statsbygg
7. ↑  Næss, Hans Eyvind (red.): *For rett og rettferdighet i 400 år: sorenskriverne i Norge 1591–1991*. Utg. Justisdepartementet/Fabritius. 1991.

Eksterne lenker
---------------

* Hedmarken tingrett Arkivert 28. mai 2013 hos Wayback Machine.

| * v
* d
* r
Tingretter i Eidsivating lagdømme |
| --- |
| Nåværende | Romerike og Glåmdal **·** Vestre Innlandet **·** Østre Innlandet **·** Follo og Nordre Østfold  **·** Søndre Østfold | Riksvåpenet |
| Tidligere | Gjøvik **·** Glåmdal **·** Hedmarken **·** Nedre Romerike **·** Nord-Gudbrandsdal **·** Nord-Østerdal **·** Sør-Gudbrandsdal **·** Sør-Østerdal **·** Valdres **·** Øvre Romerike |
| *Tingretter i norske lagdømmer* (maler): Agder  **·** Borgarting  **·** Eidsivating  **·** Frostating  **·** Gulating  **·** Hålogaland |